Til redaktøren:

Hugs å lese nøye gjennom teksten under. VIKTIG: Tilpass lokalt der du ser noko i raud skrift, og fjern den raude teksten.

Finn gjerne nokre lokale profilar som kan intervjuast kort i tillegg / evt. kan levere ein liten tekst om kvifor dei stiller til soknerådsvalet. Det vil bli eit såkalla «case» - som ofte er det stykket som flest kjem til å lese!

Bilete finn du på design.kirken.no. Men bruk gjerne lokale bilete så mykje som mogeleg!

# Di stemme tel i kyrkjevalet

**Er du ein av dei 3,5 millionane som er medlem i Den norske kyrkja? Då er stemma di viktig i kyrkjevalet! Når du stemmer, gir du ein tommel opp til kyrkjelyden din, og du er med på å bestemme kven som skal leie den framover.**

Kyrkja er til stades over alt i Noreg. Den tek del i kvardagsliva våre og ved større og mindre hendingar i livet. I sorga og festen, i trøysta, songen, leiken og gleda. Kyrkja er open for alle, frå vogge til grav. Kyrkja har rom for deg!

Korleis vil du at kyrkja skal vere? Ved kyrkjevalet 10.-11. september har du høve til å påverke: På same tid som det er val til kommunestyre og fylkesting i eit vallokale like ved, kan du også stemme fram kven som skal leie kyrkja på lokalt, regionalt og nasjonalt nivå. Nytt av året er at du kan førehandsstemme *digitalt*. Det gjer du på kyrkjevalet.no frå 10. august til og med 6. september. Du kan òg førehandsstemme fysisk til 8. september. Kor skjer dette hos dykk? Fyll inn tid og stad.

## To val

Kyrkjevalet er to val: Du kan stemme på kandidatar til soknerådet og til bispedømeråd og Kyrkjemøtet.

*Til soknerådsvalet* ( i Hinna/i Bodø - tilpass!) har ein gjeng flotte medlemer sagt ja til å vere kandidatar til soknerådet/råda og leie kyrkjelyden(-ane) dei fire neste åra. I soknerådet stemmer du på enkeltpersonar. Du har høve til å gje inntil tre kandidatar ei ekstrastemme. Kandidatane med flest stemmer blir med i rådet.

*I val til bispedømeråd og Kyrkjemøtet* er du med på å bestemme kven som utgjer bispedømmerådet.Kvart av dei elleve bispedøma i landet vårt har eit bispedømeråd. Rådet tilset blant anna prestar og leier bispedømet saman med biskopen. Medlemene av bispedømerådet er også medlemer av Kyrkjemøtet, det øvste representative organet i Den norske kyrkja. Når du stemmer i bispedømerådsvalet er du dermed også med på å avgjere kven som utgjer Kyrkjemøtet. I dette valet stemmer du på *ei* liste. Listene legg vekt på ulike saker dei vil arbeide for i kyrkja. I *[namn på bispedøme]* stiller Bønnelista, Frimodig kirke, Nominasjonskomiteens liste og Åpen folkekirke lister. (Stemmer dette hos dykk? Tilpass!)

I begge vala er det høve til å gjere endringar på listene, til dømes å gje personstemme til enkelte kandidatar. Kva for endringar det gjeld, og korleis endringane påverkar valresultatet, kan du lese meir om på kyrkjevalet.no.

Les meir om kandidatane til begge vala her i bladet, på nettsidene vår (Tilpass!) eller på [www.kyrkjevalet.no](http://www.kyrkjevalet.no)

Godt val!

## Visste du at…

* Ca. 3 millionar nordmenn har rett til å stemme ved kyrkjevalet 10.-11. september.
* Du må vera døypt for å vera medlem i Den norske kyrkja.
* Ungdom har stemmerett i kyrkjevalet frå året dei fyller 15.
* Eit sokneråd har 4-10 medlemer, i tillegg til soknepresten. Medlemene har ulik utdannings- og yrkesbakgrunn og mange er også aktive på andre arenaer i lokalsamfunnet.
* Til saman skal om lag 7000 rådsmedlemer blir stemde inn i kyrkjevalet 2023.

---

Finn eit bilete får eiga arkiv, eller velg eit på design.kirken.no.

Forslag til bilettekst:

Di stemme er med på å bevare Den norske kyrkja som den største demokratiske medlemsorganisasjonen i landet.